ഏഴു മാസത്തിനിടെ ഇടുക്കി ജില്ലയിലെ ജലാശയങ്ങളില് പൊലിഞ്ഞത് 12 ജീവന് തൊടുപുഴ: ജലാശയങ്ങളിലെ കയങ്ങളിലും അടിയൊഴുക്കുള്ള നദികളിലും പൊലിയുന്ന ജീവനുകളുടെ എണ്ണം വര്ധിക്കുന്നു. 2021 ജനുവരി ഒന്ന് മുതല് ജൂലൈ വരെ 12 പേരാണ് ജില്ലയിലെ ജലാശയങ്ങളില് അപകടത്തില്പ്പെട്ട് മരിച്ചത്. തൊടുപുഴനാല്, മൂലമറ്റംമൂന്ന്, കട്ടപ്പനരണ്ട്, ഇടുക്കിരണ്ട്, മൂന്നാര്ഒന്ന് എന്നിങ്ങനെയാണ് ജില്ലയിലെ വിവിധ ഭാഗങ്ങളില് മുങ്ങിമരിച്ചവരുടെ എണ്ണം. ഇവരില് കൂടുതല് പേരും സ്ഥലങ്ങളെക്കുറിച്ച് പരിചയം ഉള്ളവരുമാണ്. കഴിഞ്ഞ ദിവസമാണ് കുളമാവ് അണക്കെട്ടില് സഹോദരങ്ങള് മുങ്ങിമരിച്ചത്. മീന് പിടിച്ച് ഉപജീവനം നടത്തുന്ന കുളമാവ് ചക്കിമാലി കോഴിപ്പുറത്ത് ബിജു, ബിനു എന്നിവര്ക്ക് ജലാശയം സുപരിചിതമായിരുന്നു. മീന് പിടിക്കുന്നതിനായി കെട്ടിയ വലയഴിക്കാന് പോകവെയാണ് ഇരുവരും മുങ്ങിമരിച്ചത്. രണ്ടാഴ്ച മുമ്ബാണ് ആനയിറങ്കല് ഡാമില് കുളിക്കാനിറങ്ങിയ യുവ ഡോക്ടറും സുഹൃത്തും മുങ്ങി മരിച്ചത്. പെരിയകനാല് എസ്റ്റേറ്റിലെ മെഡിക്കല് ഓഫിസര് ഡോ. ആശിഷ് പ്രസാദ്, ചെണ്ടുവരൈ എസ്റ്റേറ്റിലെ അസിസ്റ്റന്റ് മാനേജര് ഗോകുല് തിമ്മയ്യ എന്നിവരാണ് മരിച്ചത്. ഡാമിലകപ്പെട്ട ആശിഷിനെ രക്ഷിക്കാന് ശ്രമിച്ചപ്പോഴാണ് ഗോകുലും അപകടത്തില്പ്പെട്ടത്. കഴിഞ്ഞ മാസം 15ന് ഇടുക്കി ജലാശയത്തിെന്റ ഭാഗമായ ഉപ്പുതറ കെട്ടുചിറയില് മത്സ്യം പിടിക്കാന് പോയ രണ്ടു യുവാക്കളുടെ ജീവനും നഷ്ടമായിരുന്നു. ഉപ്പുതറ മാട്ടുതാവളം കുമ്മിണിയില് ജോയിസ്, ഇല്ലിക്കല് മനോജ് എന്നിവരാണ് അന്ന് മരിച്ചത്. മൂന്നു ദിവസം നീണ്ട തിരച്ചിലിനൊടുവിലാണ് ഇരുവരുടെയും മൃതദേഹം കണ്ടെത്താനായത്. കഴിഞ്ഞ ക്രിസ്മസ് ദിനത്തില് നടന് അനില് നെടുമങ്ങാട് മലങ്കര ഡാമില് മുങ്ങി മരിച്ചത് മലയാളികള്ക്ക് തീരാ നൊമ്ബരമായി മാറിയിരുന്നു. മനോഹരം, ഒളിഞ്ഞിരിക്കുന്നത് ചതിക്കുഴി കാഴ്ചയില് കൗതുകവും മനോഹരവുമൊക്കെയായി തോന്നുമെങ്കിലും ഇടുക്കിയിലെ ജലാശയങ്ങളില് പതിയിരിക്കുന്ന ചതിക്കുഴികള് മനസ്സിലാക്കാതെയാണ് പലരും അപകടത്തിലേക്ക് എടുത്ത് ചാടുന്നത്. അനക്കമില്ലാതെ കിടക്കുന്ന ജലാശയത്തിെന്റ അരികിലും മറ്റും നീന്തുന്നതും കുളിക്കുന്നതും ഏറെ അപകടകരമാണ്. മഴക്കാലങ്ങളിലും മറ്റും അപരിചിതര് എത്തി അപകടത്തില്പ്പെട്ട നിരവധി സംഭവങ്ങള് മുന് വര്ഷങ്ങളിലും റിപ്പോര്ട്ട് ചെയ്തിട്ടുണ്ട്. വിനോദ സഞ്ചാരത്തിന് മറ്റ് ജില്ലകളില്നിന്നും എത്തിയ യുവാക്കളടക്കം മുന് വര്ഷങ്ങള് ജില്ലയിലെ വിവിധ ജലാശയങ്ങളില് മുങ്ങി മരിച്ചിട്ടുണ്ട്. ഡാമിലെ താഴ്ചയും അഗാധങ്ങളിലെ കൊടും തണുപ്പും മൂലം പലപ്പോഴും രക്ഷാ പ്രവര്ത്തനവും ദുഷ്കരമാകാറുണ്ട്. സംഭവം നടന്ന് മണിക്കൂറുകള്ക്ക് ശേഷമാകും പലപ്പോഴും പുറത്തറിയുക. അപ്പോഴേക്കും കൃത്യമായ സ്ഥലം കണ്ടെത്തുന്നതടക്കം പ്രയാസകരമാകും. അണക്കെട്ടിലെ മീന്പിടിത്തം വേണം അതിജാഗ്രത കുളമാവില് മാത്രം 15 ല്പരം ആളുകള് ദിവസേന മീന് പിടിക്കുന്നുണ്ട്. ഡാമിെന്റ വൃഷ്ടി പ്രദേശം ഒട്ടാകെ കണക്കെടുത്താല് ഇത് നൂറിലധികമാകും. ഇവര് പരിചയ സമ്ബന്നരായിരിക്കും. എന്നാല്, യാതൊരു സുരക്ഷാ ക്രമീകരണങ്ങളുമില്ലാതെയാണ് ചെറുവള്ളങ്ങളില് മത്സ്യം പിടിക്കുന്നവര് ജലാശയങ്ങളിലേക്ക് പോകുന്നത്. പ്രതികൂല കാലാവസ്ഥയിലും മീന് പിടിക്കാന് പോകുന്നവര്ക്ക് ലൈഫ് ജാക്കറ്റെങ്കിലും ലഭ്യമാക്കണമെന്നാണ് ആവശ്യം. മറ്റ് ജലാശയങ്ങളെ അപേക്ഷിച്ച് വനമേഖലയിലെ ഡാമുകളില് വെള്ളത്തിന് സാന്ദ്രത കൂടുതലാണ്. അതിനാല് വള്ളം മറിഞ്ഞും മറ്റും അപകടത്തില്പ്പെടുന്നവര് നീന്തി രക്ഷപ്പെടാന് ശ്രമിക്കുന്നതിനിടെ തളര്ന്ന് താഴ്ന്ന് പോകാന് സാധ്യതയേറെയാണ്. ഡാമിലൂടെയുള്ള യാത്ര സുരക്ഷിതമല്ലാത്തതിനാല് കിലോമീറ്ററുകള് ചുറ്റി ഉളുപ്പൂണി വാഗമണ് വഴിയിലൂടെയാണ് ഭൂരിഭാഗം പേരും ഇപ്പോള് പുറം ലോകത്തെത്തുന്നത്. എങ്കിലും യാത്രാ മാര്ഗമായി ഡാമിനെയും വള്ളത്തെയും ആശ്രയിക്കുന്നവരും ഇപ്പോഴുമുണ്ട്. ഇവര്ക്കും മീന് പിടിത്തക്കാര്ക്കുമായി ബോധവത്കരണവും നീന്തല് പരിശീലനവും നല്കണമെന്ന ആവശ്യം ശക്തമായിട്ടുണ്ട്. മുന്നറിയിപ്പ് അവഗണിക്കുന്നു ജലാശയങ്ങളിലെ അപകടങ്ങള് വര്ധിച്ചതിനെ തുടര്ന്ന് ഫയര്ഫോഴ്സ് ഇത്തരം സ്ഥലങ്ങളില് നേരത്തേ മുന്നറിയിപ്പ് ബോര്ഡുകള് സ്ഥാപിച്ചിരുന്നു. അവധിക്കാലമാവുകയും വേനല് കനക്കുകയും ചെയ്തതോടെ നദികളിലും ജലാശയങ്ങളിലും കുളിക്കാനെത്തി അപകടത്തില്പെടുന്നവരുടെ എണ്ണം വര്ധിച്ചതോടെയാണ് ഫയര്ഫോഴ്സ് ബോര്ഡുകള് സ്ഥാപിച്ചത്. എന്നാല്, ഇതവഗണിച്ചാണ് പലരും അശ്രദ്ധമായി ജലാശയങ്ങളിലിറങ്ങുന്നത്. അപകടങ്ങള് വര്ധിച്ചതോടെ ഫയര്ഫോഴ്സിലെ സ്കൂബാ ടീമിനും വിശ്രമമില്ലാതായി. കുളമാവ് ഡാമില് കാണാതായ സഹോദരങ്ങള്ക്കായി ഒരാഴ്ച നീണ്ട തിരച്ചിലിനൊടുവിലാണ് മൃതദേഹങ്ങള് കിട്ടിയത്. ഫയര്ഫോഴ്സിലെ സ്കൂബാ ടീമും ഫയര്ഫോഴ്സും സിവില് ഡിഫന്സ് ടീമും രക്ഷാപ്രവര്ത്തനത്തില് പങ്കെടുത്തിരുന്നു. എല്ലാ സൗകര്യവുമുള്ള സ്കൂബാ വാഹനവും പരിശീലനം ലഭിച്ച മുങ്ങല് വിദഗ്ധരും ജില്ലയില് ഫയര്ഫോഴ്സിനുണ്ട്.